Iole

In mythologia Graeca Iole (Graece Ἰόλη) fuit filia Euryti, Oechaliae regis. Cum pater uxorem dare recusasset, Hercules ut ea potiretur urbem expugnavit atque Eurytum sub oculis filiae necavit. Postea eam Trachinem apud uxorem Deianiram captivam  praemisit. Quae origo mortis herois fuit : nam Deianira, zelotypia ardens atque metuens ne paelici postponeretur, sanguine Nessi, quod philtrum amoris esse  credebat, tunicam imbuit atque donum Herculi misit. 
Hercules magnis cruciatibus moriens Hyllo filio imperavit ut Iolen uxorem (fortasse iam opera sua gravidamSic saltem inquit Hercules in Hercule Oetaeo : tibi illa pariat quidquid ex nobis habet = versus 1496.) duceret, quae Cleodaeum peperit, qui dux Heracleidarum post patrem fuit.

Iole persona scaenica in Hercule Oetaeo fuit.

Asteroides 836 Jole in eius honorem nominatus est. 
 Fontes 
 Apollodori Bibliotheca II,6,1 et 7,7
 Hyginus mythographus, Fabulae  35–36.
 Ovidius, libro nono Metamorphoseon 1–270. 
  Heroides 9.
 Seneca, Hercules Oetaeus.
 Sophocles, Trachiniae.

 Notae 

 Bibliographia 

"Iole" - apud: Vollmer, Wilhelm: Wörterbuch der Mythologie, Stutgardiae 1874, p. 279
"Ïole" - apud: Hederich, Benjamin: Gründliches mythologisches Lexikon, Lipsiae 1770, col. 1355-1357

 Plura legere si cupis 
Charles Segal, Bride or Concubine? Iole and Heracles' Motives in the "Trachiniae", Illinois Classical Studies, 1994: 59-64
Categoria:Hercules
Categoria:Mythologia Graeca